
YELOD DEGMALID 


O Volapiikaflens Valépo! 





Benokömaglidobsös mayuli, bi sevobs, das stom obinon 
vamikum, e das flors okölons länädi. 


Nu gasedil obas id olabon kólis difik ad fredükön reidanis. Tiäd 
` „Vög Volapüka” pubon me tonats blägik nämik as kósómiko. Red 
sinifon lanäli, grün progedi e yelov speli. No fümob dö geb blóva! If 
labols tikamagotis votik, sedolsós onis obe, begö! 


Anu efinükob tidodemi nulik : „Volapük Jáfedik.” Labon kobo 
tidodis teldegjöl. Tidods 21 — 28 konons brefiko jenavi Volapüka; 


seko primólans dunólo tidodemi at okanons lárnón bosi dé jenav púka 
it. 


Dil balid tidodema, sevabo ` „Volapük pro Alan” pubon me püks 
difik vel; too dil telid pubon te me Linglänapük, e desinob ad kobükön 
dilis tel at ad mekón tidodemi te bali labú tidods foldegtel. 


Sekt atos, tidodem löpik binon tidodem nulädikün Volapüka 
atimo. Spelob ladófiko, das plöponös ad nitedón säkanis tefü püks 
beviinetik. 


Valikosi Gudikün Oles ed Olikanes 


et 


LOTER TO BABULONAN (FINOT) 
Fa hiel Jorge Luís Borges 


Leog fibik nestedöfik gebófa obas jiniko ikómon lü el ,Tiber’: el 
Elio Lamprido, in penád okik : ,,Lif ela Antoninus Heliogabalus,” 
äkonom, das lampóran at äpenom su koans fátotis, kelis ögivülom 
vüdäbes okik, dat balan ageton paunis deg goldina e votan musakis deg, 
benenis deg, bomis deg. Binos nitedik, das el Heliogabalus pidugálom 
ini Smala-Siyop, bevü kultans goda otnemik. 





Binons i tireds nepösodik, nen zeil fümik: tired bal büdon, das 
smaragoin di Taprobana pósejedonós ini vats flumeda ‘Euphrates’; 
tired votik, das böd pölibükonös de nuf tüma seimik; u, das Un yeltum 
alik grain saba pömoükonös (u pölüükonös) däsärte nilü zif. Seks 
binons semikna jeikiks. 


On flun benodälik Kompenäta, geböfs obes binon nu fulü fädöf. 
Reman degtelata vinafladas no posüpädon, if bal onas kipädon mauläti u 
sneki; utan, kel penon balädi, ti ai lüükon nuni seimik dobik; id ob, in 
penäds spidik at, edobükob ba stunidoti semik, ba kruäli semik. Ba id 
otófi klänöfik . . . 


Jenavans obsik, kels binons sagatiküns vola valik, edatuvons 
modi ad verätükön vobedis fädöfa; binos famik, das tólats moda at 
binons (ti ai) konfidabiks; do, klüliko, no paveitükons nen mödot semik 
pökas. Zuo, nos binon pevenenölum me neverat, ka jenav Kompenäta 
. Doküm vónik, pejüpöl dis failots tema, kanon binön sek 
loteratireda ädela u bü tumyels. Buk nonik padabükon nen difs smalik 
vü samäds dek, Penans pronons yuli klánik ad moädön, ad seletón, 
ad votükön. | lug nestedófik paplägon. 


Kompenát, labú neflagiäl godófik, viton reklami valasotik. 
Vobans onik, paspetólo, binons klániks; büds, kelis ai sedon, no difons 
de sümädots, kelis dobükans púbons. Zuo, kin kanon-li pleidülön, das 
binon te dobükan? Brietikan, kel datuvom büdi nesiámik, driman, kel 

süpo galikom e deidom me nams lönik oka vomi, kel slipof nilü 
om; no dadunoms-li sludi klänik Kompenáta?  Jáfidam seilik at, 
leigodovik lá vob goda, kodon niludamis valasotik. 


Balans nenjemo sions, das bú tumyels Kompenát no plu dabinon 
e neleod saludik lifas obsik binon te vónaoloveik; votikans betikons 
oni laidüpiki e tidons, das oblebon jü neit lätikün, kü god lätikün 
odistukon voli. Votikans stetons, das Kompenät binon valanämädik, ab 
te flunon dinis smalikün: kraxi higoka, dásinots ruila e püfa, drimilis pö 
gódalulit ... Votikans - lehäretals nenjemik -, das noe neföro 
ädabinon, abi odabinon neai. Votikans, leigoso bapäliks, blöfädons, das 
no binos veütik ad siön u ad noön dabini Kompenäta, ibä Babülonän 
binon nos pläamü pled fädas nenfinik. 


(Tradutod fa hiel Sergio Meira) 


vo 
eo 


3 


eo 


3 


D0 


3 


2 


vo 


D0 


KONOTUL LUDRINIK 
fa hiel John Redgwell 


Ven äbinob cil, pals obik äkonons obe konotüli sököl, kel tefon 
menis, kels ädrinons in bötöp nilü dom obsik. Konotül at binon 
veratik! 

Un del seimik in bötöp provid bira pifidrinon. Bötöpacof 
äsagom: „Bir pefidrinon, klu mutols drinón vati. Leons drinons vati, 


seko binons nämiks.” 


Ab balan drinanas ägespikom : „Kod veratik binon, das leons 
neai egutons biri !” 


VÖD BREFIK 


Mems gudik = plaks nulik 

REL - DIN GUDIK U BADIK-LI? 
fa hiel John Redgwell 





Bü vigs anik hiel Tony Blair, ministeran cifik Britäna, 
älesagom, das God ibüdom omi ad nüfalön Lirakäni. Lesag at 
änofülon kritanis gudik valópo. Slamans médik älecedons oni as 
mal, das nüfal at äbinon krig relik ta län Slamik. Atos äkodon obi 
ad säkön: „Binon-li rel din badik” 


Ma suem obik, fon relas valik binon „seved verik,” kel binon i 
fon valikosa. Mens sevädons oni in oks it e nemons oni „Godi,” 
„Lalahi,” er. Pro Budans seved verik somik binon „Nirvana” - stad 
bina, ön kel pelibükoy de lölet deada e dönumoteda. 


Difs bevü mods, ma kels mens suemons foni bina lölik, 
davedükons heti menas ta utans, kels suemons verati verik difiko. 
Kodü atos, rel edavedükon krigis ün tims pasetik, ed igo preseniko 
kodon, das mens deidons votikanis kodü lekred onsik. Too binäl 
utosa, demü kelos feitons e komipons, binon stad bina ot, sevabo: 
„seved verik.” Stad at binon gudäl verik. Utan, kel lifon ón stad 
somik, no vilon dämükön votikanis, ud igo zanön ko ons tefü lekred 
onsik. 





Ven suemoy verätiko foni rela okik, suemoy, das rels valik 
binons notodots distöfik fona ot. Seko lecedoy menis valik as blods 
e sörs davedóls de fon ot. At binon rel gudik. Votaflano, ven no 
noloy foni, ab lecedoy relaplagi menas it as binäl rela, no löfiloy 
menis, kelas rel difon de rel oyik. At binon rel badik. 


Nendoto hiel Tony Blair no ägetom büdi ad tatakön Lirakäni 
de fon rela okik, (kel binon i fon relas votik valik). Büd äsexänon de 
tikäl lönik. Äbinon slud bolitik, as slud relófik peklotöl. Bo igo hiel 
Tony Blair it äkredom, das slud somik pädunon fa God. Kreds 
somik binons riskädiks, bi kodons, das mens dunons badikosi, 
kredölo, das dunons gudikosi. 


Relans valik mutons dasevön, das fon relas valik binon 
balatik. Mens valik davedons de fon ot, klu mutobs stümön relis 
valikanas. Ekö rel gudik! 

SMILOBSOS ! 
LÖF BLEINIK 


Of: Ai elielob sagón, das löf binon bleinik, 
Om: Si! Ab mat binon logavan legudik! 


NEMÖGIKOS ! 


Lamerikänan semik átávom da Yurop. Ven äbinom tó London, älogom 

pi, kö äbötoy seimosi ma desir dunctába. Sekü atos, äbonedom 
Lamerikánan kanguri su bod peloetól. Pos minuts anik jibótan ägekömof ed 
ásagof : „Pidob vemo osi, o sól! ab no labobs bodi! 





JITIDAN GRODIK 


Jitidan in jul pro cils yunik ägrodof sis tim anik, ab nek tidábas iküpeton 
stomági bigikól ofa. Un del seimik tutavan ávisitom juli ad spikón tidábes dó 
tuts, ed ákleiliikom ones, das daifets e jokolad binons negudiks pro tuts, e 
jenófo bigükons oyi.  Gekómólo ini tidacem, hitidäb smalik áliikómom lü 
jitidan, e, jonólo stomägi ofik, äsagom ofe: „Sevob utosi, o lädül! kelosi 
edunol! 





LA_SANAN. 


Maládan: Fut detik oba dolon obi, o sól! 
Sanan: Binos kodü báldot ola, o söl! 
Maládan: Ab fut nedetik labon bäldoti ot, e no dolon obi!! 


KONSAL GUDIK-LI? 


Man bäldik visitom sanani. Pos xam stabófik, sanan sagom ome: .,Mutol 
tävön länädio ad sätenidükön oli. Us mutol löädön se bed góliko, golön lú 
bed tü düp gölik, fidón miti e drinón miligi, e mutol turón kilna a del... e 
mutol smókón zigarúli te bali a del. Pos muls kil man báldik at gekómom lá 
sanan, e sagom: „Konsäl olik eyufon obi modo, Etävob länädio, elöädob se 
bed ed egolob lü bed góliko, efidob miti ed edrinob miligi — jenófo edunob 
valikosi, keli ekomandol obe, ab mutob sagón, das no binos fasilik pó bäldot 
obik ad primón zigarülismöki! 








kroda vous 


HORITATIK 


1. Talanim vetikún (6) 

7. Kripadaf nen lims (3) 

8. Löädon göliko (3) 

10. Gramatapósod balid (2) 

13. Nim geilikon tala (5) 

16. Böd, kel sevon vegi lomio (5) 

17. „Medü” lafik (2) 

18. Malon noli patadik (2) 

20. Vegi, kel degolon de veg 
cifik nemoy - - - vegi (3) 

21. Vivon vivoti (6) 

22. Pönop pösodik plütik in 
plunum (3) 

26. Pluamafom ladyeka (2) 

28. Vegobsös -- flumed! (2) 

29. Intopat (2) 

30. Lekat natädik (6) 

31. ,,Seko” me vöd brefikum (3) 








PENDITIK 


1. Yaganim neitik labú stens blägik (6) 
3. Poyúmot menamódoti siniföl (2) 
5. Dolavokad (2) 

6. Menaflenaf (3) 

9. Pösod säkik manik (3) 

12. Balan pos votikan (5) 

14. Nim kafik (5) 

15. Nastikil, kel koedon jatón 4) 
19. Pónod rezipik (2) 

23. Böd, kel plidon stomi vamik (4) 
24. Jaftb mela (3) 

25. Fluk (3) 


27. Skin fidovik (3) 





